stanford-oval/wikipedia huggingface dataset:
ענק
הענקים במיתולוגיות

במיתולוגיה היוונית מופיעים שלושה סוגי ענקים: טיטאנים (משמם נגזר שמו של ירח שבתאי) קיקלופים וגיגאנטים. הטיטאנים היו ענקים קדמונים, אבותיהם של האלים. טיטן נודע הוא אטלס הנושא על כתפיו את השמיים ומשמו נגזר השם לקובץ מפות העולם.
הקיקלופ פוליפמוס היה בנו של פוסידון אל הים. הוא היה ענק בעל עין אחת, והוא מופיע באודיסיאה. כמו כן, נזכרים במיתולוגיה היוונית יצורים ענקיים שחלקם אדם וחלקם חיה.
במיתולוגיה הנורדית קיימים הענקים, שבשפת המקור מכונים כ"יוטנאר" (רבים של "יוטון"). למרות שמם, הענקים אינם בהכרח עצומים, הגדרתם רב-משמעית, והם יכולים להיות יפים מאוד או גרוטסקיים במיוחד.
הענקים במקרא

במקרא מוזכרים הענקים כעם של אנשים גדולי ממדים שחיו במקומות מסוימים בארץ כנען. בחברון מוזכר שישבו אחימן ששי ותלמי ילידי הענק. המרגלים שנשלחו לתור את הארץ סיפרו: "וגם ילידי הענק ראינו שם". העיר חברון קרויה קריית ארבע על שם ארבע, "האדם הגדול בענקים", שהיה בעל המקום (יהושע י"ד ט"ו). על פי המדרש נקראה העיר על שם ארבעת הענקים שחיו בה, השלושה המוזכרים ואביהם.
הענקים נקראו גם רפאים. חלקם נקרא בעברית מקראית "זוזים". הם ישבו בארץ שמאוחר יותר יושבה בידי בני עמון והעמונים קראו להם זמזומים. חלקם ישב בארץ שמאוחר יותר הפכה למואב ונקרא על ידי המואבים "אמים". מאחרוני הרפאים היה גם עוג מלך הבשן. מסופר שבעת כיבוש הארץ הכרית יהושע את הענקים ולא נותרו בארץ ישראל.
גם על אנשי מידה נוספים אשר הופיעו בספר שמואל, ביניהם גוליית הפלשתי מגת, נאמרו שהיו "מילידי הרפה", דבר אשר עשוי להתפרש כהיותם מצאצאי הרפאים. עם זאת, הגמרא במסכת סוטה מזהה את הענקים האלו כצאצאי ערפה המואבייה, המזוהה שם כ"הרפה". בסוף ספר שמואל ב' מפורטים ארבעה מ"ילידי הרפה" אשר הוכרעו בידי דוד המלך ואנשיו:
ישבי, אשר הוכה על ידי אבישי בן צרויה (ספר שמואל ב', פרק כ"א, פסוקים ט"ז–י"ז)
סף, אשר הוכה על ידי סבכי החשתי (ספר שמואל ב', פרק כ"א, פסוק י"ח)
"לַּחְמִי אֵת גָּלְיָת הַגִּתִּי" (ספר שמואל ב', פרק כ"א, פסוק י"ט) או "לַחְמִי אֲחִי גָּלְיָת הַגִּתִּי" (ספר דברי הימים א', פרק כ', פסוק ה') אשר הוכה על ידי אלחנן בן יערי
ענק אלמוני אשר היה בעל שש אצבעות בכפות הידיים וכפות הרגליים, אשר הוכה על ידי יהונתן בן שמעה אחי דוד (ספר שמואל ב', פרק כ"א, פסוק כ')
הענקים במחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הענקים בספרות > גרגנטואה ופנטגרואל

גרגנטואה ופנטגרואל היא סדרה של חמישה ספרים, שנכתבו במאה ה-16 בידי הסופר הצרפתי פרנסואה רבלה. הסדרה עוסקת בעלילותיהם המשעשעות של שני ענקים: גרגנטואה האב ופנטגרואל בנו, וכתובה כסאטירה ססגונית ומלאת חיות. הענקים מתוארים כגיבורים זללנים ותאבי חיות, אשר מסוגלים למעשים אדירים וכבירים, ובעלי חיים ארוכים.
הענקים בספרות > במסעי גוליבר

בחלק השני של הספר מסעי גוליבר מאת ג'ונתן סוויפט שיצא לאור ב-1726, נקלע גוליבר לממלכת ברובדינגאנג, ארץ הענקים, שם כל יצור קטן מוכר הפך למפלצת של ממש, וכך גם כיעורם וחסרונותיהם גדלים והופכים לבולטים לעין. למרות זאת, הענקים בסיפור של סוויפט חיים חיי הרמוניה ושלווה. הם נדיבים ובעלי מעלות שונות - וזאת בניגוד גמור לליפוטים הקטנים שהיו קטנוניים, כפויי טובה ובוגדניים.
הענקים בספרות > בדברי ימי נרניה

הענקים מופיעים במספר ספרים בדברי ימי נרניה של קלייב סטייפלס לואיס שהתפרסמו בשנות ה-50 של המאה ה-20, ובעיקר בספר כס הכסף. רוב הענקים שחיים בנרניה הם יצורים מטופשים למדי, הם חיים בארץ הענקים מצפון לנרניה ומהווים מטרד. עם זאת יש ענקים חכמים ומעודנים יותר, שדומים יותר בהתנהגותם לבני אדם. חלקם הגדול נמצא בעיר הענקים הרפרנק. נדמה כי הם טובים ומכניסי אורחים אך למעשה הם אוכלי אדם. קיימים ענקים מעטים גם בתוך ממלכת נרניה. חלק מהם מסייע לאנשי נרניה וחלקם נוטה לצידם של כוחות האופל. גם על המכשפה הלבנה המרושעת, ג'דיס (שהגיעה מעולם אחר שנקרא צ'ארן), נאמר שבעורקיה זורם דם ענקים.
הענקים בספרות > העי"ג

העי"ג (ראשי תיבות של "ענק ידידותי גדול") הוא ספר ילדים שנכתב על ידי רואלד דאל ואויר על ידי קוונטין בלייק. הספר יצא לאור לראשונה בשנת 1982. בספר זה רוב הענקים הם רעים וטיפשים, בעוד שענק אחד, גיבור הספר הוא ידידותי, משכיל ועדין.
הענקים בספרות > בסדרת הארי פוטר

בסדרת ספרי הארי פוטר, מופיעים הענקים מספר פעמים. רובאוס האגריד הוא חצי ענק, כמו גם מאדאם מקסים - מנהלת בית ספר בובאטון. הענק היחיד המתואר לעומק הוא גרעפ - אחיו של האגריד.
הענקים מתוארים כמשתכנים בהרים גבוהים ושוממים, אשר מסתכסכים זה עם זה ומחליפים מלכים בתכיפות. החלפת המלכים מתבצעת על ידי הריגתם והריגת תומכיהם, ולכן הענקים נכחדים במהירות רבה, אך גם בשל הציידים בני האדם. הענקים אוהבים חפצים קסומים, אך אין להם יכולת קסומה. כמו כן, וולדמורט משתמש בהם כאחד מכלי הנשק רבי העוצמה שלו שכן הענקים מסוכנים למדי.
הענקים בספרות > ספר סיפורי הענקים

הספר "ספר סיפורי הענקים" מאת דוד ל. הריסון הוא אסופה של סיפורי ענקים קצרים. הספר זכה להצלחה גדולה ברחבי העולם ותורגם לעשרות שפות.
הענקים בקומיקס

"הענק הירוק" הוא דמות גיבור-על בחוברות קומיקס מבית מארוול קומיקס. הדמות נוצרה על ידי סטן לי וג'ק קירבי בשנת 1962 והפכה לאחת הדמויות המזוהות ביותר עם החברה. הענק הוא למעשה מדען שנקלע לתאונה ששינתה את גופו, כאשר הוא זועם הוא הופך באופן בלתי נשלט לענק, אשר כוחו גדול ככל שזעמו גדול יותר.
בקומיקס המנגה "מתקפת הטיטאנים", בני האדם מותקפים על ידי ענקים, ולכן הם ביצרו את עצמם בחומות כדי להגן על עצמם מפניהם.
הענקים במשחקים

ענקים הם דמויות נפוצות למדי בעולם הפנטזיה וכפועל יוצא מכך הם נפוצים גם במשחקים המשויכים לסוגת הפנטזיה. במבוכים ודרקונים, לדוגמה, קיימים מספר סוגי ענקים.
ראו גם

גולם (מיסטיקה)
עוג (פנטזיה)
ג'יני
קיקלופ
הענק מקרדיף
ענקיות - אנשים בעלי קומה גבוהה.
הערות שוליים

↑  ספר יהושע, פרק ט"ו, פסוק י"ד
↑  תלמוד בבלי, מסכת סוטה, דף מ"ב, עמוד ב'.
| --- | --- |
בקרת זהויות :  NLI: 987007529276005171  GND: 4178124-7  LCCN: sh85054843 
גרגנטואה - איור מאת גוסטב דורה
פונסק

| --- | --- |
סמל פונסק

כנסיית הכפר
 מדינה:  פולין פולין
 פרובינציה:  פודלסיה פודלסיה
 מחוז:  סייני
 גובה:  168 מטרים
 אוכלוסייה:  ‏
  ‑ בכפר:  1,351 (31 במרץ 2021)
 קואורדינטות:  54°15′N 23°10′E﻿ / ﻿54.250°N 23.167°E﻿ / 54.250; 23.167
 אזור זמן:  UTC+1
 http://www.punsk.com.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפונסק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפונסק(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהפונסק(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהפונסק  he tabBackground:;tabBorder:#aaa;defaultTab:0;
פונסק (בפולנית: Puńsk; בליטאית: Punskas) הוא כפר במחוז סייני שבפרובינציית פודלסיה בפולין, בסמוך לגבול ליטא, בו התקיימה עד השואה קהילה יהודית. כיום כ-75% מתושבי הכפר הם ממוצא ליטאי, והוא מהווה אחד מהריכוזים הגדולים של ליטאים בפולין.
תולדות היישוב

התיעוד הראשון לכפר הוא מראשית המאה ה-15. בשנת 1647 הוענקו לפונסק זכויות עיר, ואלה ניטלו מהיישוב בידי הרוסים בשנת 1852. משנת 1920 הכפר הוא בשטח פולין.
יהודי פונסק

התיעוד הראשון לישיבת יהודים בפונסק הוא מסוף המאה ה-16, ובסוף המאה ה-19 נמנו ביישוב 312 יהודים. בין מלחמות העולם נמנו בכפר 228 יהודים, למעלה ממחצית מתושביו.
לאחר כיבוש היישוב בידי הגרמנים באוקטובר 1939, גורשו כל יהודיו לליטא. לאחר הכיבוש הגרמני של ליטא במהלך מבצע ברברוסה נספו רוב יהודי הכפר במקומות אליהם הגיעו. במאי 1946 רצחו פולנים לאומנים יהודי מהכפר ששרד את השואה.
המבנה בו שכן בית הכנסת של הכפר.
סמדר מודעי

סמדר מודעי-אילון (נולדה בשנת 1945) היא אתלטית עבר ישראלית, 4 פעמים אלופת ישראל (1961, 1964, 1967 ו-1968) ושיאנית ישראל במשך 5 שנים בקפיצה לרוחק.
ביוגרפיה

מודעי גדלה בקיבוץ נען, והתאמנה בהפועל נען ובהמשך בהפועל ראשון לציון.
ביוגרפיה > 1960

באליפות ישראל שנערכה ביולי 1960 זכתה מודעי במדליית ארד, בקפיצה לרוחק בתוצאה של 4.96 מטר, אחרי אילנה קרשיק ממכבי תל אביב (5.13 מטר) ומרים סידרנסקי מהפועל הדסים (5.04 מטר).
ביוגרפיה > 1961 – אלופת ישראל

באליפות ישראל שנערכה בשנת 1961 זכתה מודעי לראשונה בקריירה שלה במדליית זהב בקפיצה לרוחק בתוצאה של 5.25 מטר.
ביוגרפיה > 1963

באליפות ישראל שנערכה בסוף יוני 1963 היא זכתה במדליית כסף בקפיצה לרוחק בתוצאה של 5.47 מטר, אחרי גאולה גדישביץ שקבעה שיא ישראלי חדש של 5.52 מטר ולפני א. פונדיק (5.17 מטר).
ביוגרפיה > 1964

באליפות ישראל שנערכה ביולי 1964 היא זכתה במדליית זהב בקפיצה לרוחק בשיא אישי חדש של 5.49 מטר.
ביוגרפיה > 1965

באליפות ישראל שנערכה במכון וינגייט ביולי 1965 היא זכתה במדליית כסף בקפיצה לרוחק בתוצאה של 5.33 מטר, אחרי גאולה גדישביץ (5.41 מטר) ולפני חנה סמוך (5.14 מטר). חודש וחצי לאחר מכן, בתחרות האתלטיקה של המכביה ה-7 שנערכה באוגוסט 1965 היא זכתה במדליית כסף בקפיצה לרוחק בשיא אישי חדש של 5.53 מטר, אחרי גאולה גדישביץ שקבעה שיא ישראלי חדש ושיא מכביה חדש של 5.61 מטר ולפני חנה סמוך (5.45 מטר).
ביוגרפיה > 1966 – שיאנית ישראל

בתחרות הבינלאומית לנשים שנערכה בבארי שבאיטליה בספטמבר 1966 זכתה מודעי במדליית זהב בקפיצה לרוחק בתוצאה של 5.62 מטר. שבועיים לאחר מכן, בתחרות שנערכה בפריז שבצרפת ב-2 באוקטובר היא זכתה במדליית זהב בקפיצה לרוחק בשיא ישראלי חדש של 5.90 מטר, שיפור לשיא בן ה-8 חודשים וחצי של חנה סמוך (5.85 מטר). חודש לאחר מכן, בתחרות שנערכה באצטדיון רמת גן, ב-27 באוקטובר היא השוותה את שיאה הישראלי (5.90 מטר). שיא זה החזיק מעמד 5 שנים ונשבר על ידי אסתר רוט-שחמורוב (6.14 מטר).
ביוגרפיה > 1967

באליפות ישראל שנערכה באצטדיון האוניברסיטה בירושלים בדצמבר 1967 זכתה מודעי במדליית זהב בקפיצה לרוחק בתוצאה של 5.33 מטר. שנה לאחר מכן, באליפות ישראל באתלטיקה שנערכה בסוף יוני 1968 הגנה מודעי על תוארה לאחר שזכתה במדליית זהב בקפיצה לרוחק בתוצאה של 5.60 מטר, לפני אילנה ברוך מהפועל רמת גן (5.34 מטר).
ביוגרפיה > 1968

בתחרות האתלטיקה של המכביה ה-8 שנערכה באוגוסט 1969 זכתה מודעי במדליית כסף בקפיצה לרוחק בתוצאה של 5.52 מטר, אחרי אסתר שחמורוב שקבעה שיא מכביה חדש של 5.68 מטר ולפני אן לוי מבריטניה (5.25 מטר).
הערות שוליים

↑  ברוך שיינברג, 4 שיאים ארציים באליפות המדינה באתלטיקה קלה, דבר, 3 ביולי 1960
↑  יעקב פתאל, רייס קבע שיא במשולשת - 15.14 מ', דבר, 30 ביוני 1963
↑  אברהם פז, סידרנסקי הבטיחה את הכרטיס לטוקיו, מעריב, 12 ביולי 1964
↑  אברהם פז, אליפות ישראל באתלטיקה, מעריב, 11 ביולי 1965
↑  אברהם פז, קפיצות הזהב של למדני וגדישביץ, מעריב, 30 באוגוסט 1965
↑  מעריב לספורטאים - אלופי המכביה ה-7, מעריב, 1 בספטמבר 1965
↑  חנה צדיק ניצחה ב-800 מ' סמדר מודעי - בקפיצה לרוחק, דבר, 12 בספטמבר 1966
↑  מודעי שיפרה שיאה בקפיצה לרוחק -5.90 מ', דבר, 3 באוקטובר 1966
↑  שתי אתלטיות עברו את המינימום לבאנגקוק, דבר, 28 באוקטובר 1966
↑  דני מילין, 4 הגדולות נוצחו, דבר, 3 בדצמבר 1967
↑  אברהם פז, שיא בודד באליפות ישראל באתלטיקה, מעריב, 30 ביוני 1968
↑  שיא ישראלי ו-5 שיאי מכביה באתלטיקה-קלה, דבר, 4 באוגוסט 1969
עץ מינימקס

עץ מינימקס הוא מבנה נתונים מסוג עץ הפורס את האפשרויות למשחק של שחקן א', את התגובות של שחקן ב' לכל פעולה של שחקן א', את תגובותיו של א' לתגובותיו של ב' וכך הלאה. מעשית מוגבל עומקו של העץ על ידי הזמן וזיכרון המחשב. לדוגמה, מחשבי שחמט בונים עצים של כ-9 מהלכים קדימה.
העלים בעץ שנוצר הם מצבים סטטיים שנגיע אליהם לאחר רצף של מהלכים. כלומר, הנתיבים בעץ הם למעשה תרחישים אפשריים. ניתן ציון לכל מצב סטטי שכזה, שישקף כמה המצב טוב מבחינתנו. מובן שאם נבחר במהלך (ענף) המוביל לעלה עם הציון הגבוה ביותר, לא מובטח לנו שאכן נגיע לאותו עלה. העלה הטוב ביותר הוא התסריט האופטימלי מבחינתנו, וניתן להניח שיריב לא יוביל אותנו בהמשך הנתיב אלא יסיט אותו לנתיב הטוב ביותר מבחינתו.
משפט המינימקס מאפשר לנו לדעת מה המהלך הטוב ביותר שנוכל לעשות, על בסיס המידע הנמצא בעץ.
נסרוק את העץ החל בעלים, דרך הקודקודים (קודקוד הוא צומת פנימי בעץ) שמעליהם עד השורש (מלמטה למעלה)
הציון שניתן לכל קודקוד הוא הערך הגבוה ביותר של העלים/הקודקודים שתחתיו, אם אותו קודקוד מסמל מהלך שלי, והערך הנמוך ביותר של העלים/קודקודים שתחתיו אם אותו קודקוד מסמל מהלך של היריב (כי ברור שהוא יבחר באפשרות הטובה ביותר בשבילו - הכי גרועה בשבילי).
כשנגיע לשורש, נבחר בקודקוד שמתחת לשורש עם הציון הטוב ביותר.
בעיה קשה בבניית עץ מינימקס היא הזיכרון הרב שהוא צורך. מספר הקודקודים שיש לפתח עולה בטור הנדסי ככל שנעמיק את החיפוש.
קיימת שיטת "גיזום" המבטלת בנייה של ענפים שברור לנו עוד בשלב מוקדם כי הם לא מועילים לחיפוש שלנו. ניתן כך להקטין מספר הצמתים בעץ לשורש המספר שהיה מתקבל ללא הגיזום (בממוצע). שיטה זו נקראת גיזום אלפא-ביתא.
לעץ המינימקס שימושים בפילוסופיה. לעץ תפקיד מרכזי בפילוסופיה של המוסר של ג'ון רולס.
פונטיאק פיירבירד

| --- | --- |

Pontiac Firebird, שנת 1971
 מאפיינים כלליים
 יצרן:  פונטיאק
 שנות ייצור:  1967–2002
 הרכבה:  ארצות הברית ארצות הברית
 מודל אחריו:  Pontiac GTO (אנ') (בין השנים 2004–2006)
 חברת אם:  ג'נרל מוטורס
 אורך:  4,796 מ"מ (דור ראשון)  4,999 מ"מ (דור שני)  4,839–4,958 מ"מ (דור שלישי)  4,910–4,968 מ"מ (דור רביעי)
 רוחב:  1,844 מ"מ (דור ראשון)  1,864 מ"מ (דור שני)  1,893 מ"מ (דור שלישי)  1,890–1,892 מ"מ (דור רביעי)
 גובה:  1,308 מ"מ (דור ראשון)  1,252 מ"מ (דור שני)  1,262 מ"מ (דור שלישי)  1,300–1,321 מ"מ (דור רביעי)
 משקל:  1,488–1,600 ק"ג (דור ראשון)  1,650–1,850 ק"ג (דור שני)  1,290–1,663 ק"ג (דור שלישי)  1,490–1,710 ק"ג (דור רביעי)  1,490–1,560 ק"ג (דור רביעי דגם קופה)
 בסיס גלגלים:  2,746 מ"מ (דור ראשון)  2,748 מ"מ (דור שני)  2,565 מ"מ (דור שלישי)  2,568 מ"מ (דור רביעי)
 מפרט טכני
 מנוע:  6 צילידרים, 3.8 ליטר, 4.1 ליטר (דור ראשון)  8V צילינדרים, 5.3 ליטר, 5.7 ליטר, 6.6 ליטר (דור ראשון)  6V צילינדרים, 3.8 ליטר, 4.1 ליטר (דור שני)  8V צילינדרים, 4.9 ליטר, 5.0 ליטר, 5.7 ליטר, 6.6 ליטר, 7.5 ליטר (דור שני)  4 צילידרים, 2.5 ליטר (דור שלישי)  6V צילינדרים, 2.8 ליטר, 3.1 ליטר, 3.8 ליטר (מגדש טורבו) (דור שלישי)  8V צילינדרים, 5.0 ליטר, 5.7 ליטר (דור שלישי)  6V צילינדרים, 3.4 ליטר, 3.8 ליטר (דור רביעי)  8V צילינדרים, 5.7 ליטר (דור רביעי)
 הילוכים:  תמסורת ידנית 3 מהירויות (דור ראשון, דור שני)  תמסורת ידנית 4 מהירויות (דור שני, שלישי)  תמסורת ידנית 5 מהירויות (דור רביעי)  תמסורת ידנית 6 מהירויות (דור רביעי)  תמסורת אוטומטית 2 מהירויות (דור ראשון, דור שני)  תמסורת אוטומטית 3 מהירויות (דור שני, דור שלישי)  תמסורת אוטומטית 4 מהירויות (דור שלישי, דור רביעי)
פונטיאק פיירבירד (באנגלית: Pontiac Firebird) היא מכונית ספורט בתצורה קופה שהוגדרה כמכונית פוני מתוצרת חטיבת הרכב פונטיאק, מבית ג'נרל מוטורס אשר יוצרה בין השנים 1967–2002 בארצות הברית
דגמי "פיירבירד" אשר הורכבו בהם מנועי 8V צילינדרים הוגדרו כ"מכונית שרירים".
ה"פונטיאק פיירבירד" הופיעה לראשונה בשנת 1967 כמענה להצלחתה של הפורד מוסטנג תוצרת פורד ותוך זמן קצר כיכבה בטבלאות המכירות. בין השנים 1967–1992 שווקו 2,635,204 יחידות.
דורות

דור ראשון – יוצר בין השנים 1967–1969 בתצורות: 2 דלתות קופה, 2 דלתות קבריולה, יוצרו 277,380 יחידות
דור שני – יוצר בין השנים בתצורה 1970–1981 בתצורה 2 דלתות קופה, יוצרו 1,178,416 יחידות
דור שלישי – יוצר בין השנים 1982–1992 בתצורה 2 דלתות קופה, יוצרו 1,179,408 יחידות
דור רביעי – יוצר בין השנים 1992–2002 בתצורות: 2 דלתות ליפטבק-קופה, 2 דלתות קבריולה
"פונטיאק פיירבירד טראנס אם" (Pontiac Firebird Trans Am) בגרסת "מכונית שרירים" (יוצרה בין השנים 1969–2002)
תמונות

"פונטיאק פיירבירד", דור ראשון, שנת 1969 – קבריולה
"פונטיאק פיירבירד", דור ראשון
"פונטיאק פיירבירד", דור ראשון – קבריולה
"פונטיאק פיירבירד", דור ראשון
"פונטיאק פיירבירד", דור שני
"פונטיאק פיירבירד", דור שני
"פונטיאק פיירבירד", שנת 1991
"פונטיאק פיירבירד", דור שלישי, שנת 1988
"פונטיאק פיירבירד", דור רביעי
"פונטיאק פיירבירד", דור רביעי – קבריולה
"פונטיאק פיירבירד טראנס אם", דור רביעי
"פונטיאק פיירבירד טראנס אם", דור רביעי
ראו גם

פונטיאק
פונטיאק סולטיס
פונטיאק פיירו
הערות שוליים

↑  היסטוריה פונטיאק פיירבירד 1967 firstgenfirebird.org/1967-info/1967-pontiac-firebird-history
↑  "פונטיאק פיירבירד", ספרינט, שנת 1967 carfolio.com/specifications/models/car
↑  "פונטיאק פיירבירד", שנת 1967 oldride.com/library/1967_pontiac_firebird
↑  "פונטיאק פיירבירד" מכונית שרירים 1969-1967 היסטוריה  musclecarclub.com/musclecars/pontiac-firebird/pontiac-firebird
↑  "פונטיאק פיירבירד" שנת 1974 oldride.com/library/1974_pontiac_firebird
↑  "פונטיאק פיירבירד", שנת 1990 thirdgen.org/1990-pontiac-firebird
↑  "פונטיאק פיירבירד" 1994-1993 auto.howstuffworks.com/1993-1994-pontiac-firebird
↑  "פונטיאק פיירבירד טראנס אם" שנת 1981 טורבו oldcarmemories.com/1980-1981-pontiac-trans-turbo
| --- | --- |
בקרת זהויות :  NLI: 987007533784705171  LCCN: sh85048555
פול אלן (כדורגלן)

פול קווין אלן (באנגלית: Paul Kevin Allen; נולד ב-28 באוגוסט 1962 באייבלי, אסקס) הוא כדורגלן עבר אנגלי, אשר שיחק כמקצוען במהלך שנות ה-80 וה-90 כקשר.
קריירה

אלן זכור בעיקר בשל היותו הכדורגלן הצעיר ביותר ששיחק אי פעם בגמר גביע ה-FA באצטדיון ומבלי. אלן היה רק בן 17 שנים ו-256 ימים, כאשר הופיע במדי ווסטהאם יונייטד, במשחק גמר הגביע נגד ארסנל בשנת 1980. אולם, הוא לא השחקן הצעיר ביותר שהופיע בגמר הגביע אי פעם.
את מרבית הקריירה שלו בילה אלן בווסטהאם (1979–1985) ובטוטנהאם הוטספר (1985 - 1993). כאשר היה שחקנה של טוטנהאם הוא זכה עימה בגביע האנגלי בשנת 1991, והפסיד עימה בגמר של שנת 1987. כמו כן, בשנת 1991, הוא נבחר על ידי אוהדי הקבוצה בתואר "שחקן השנה של המועדון. אחרי ששיחק בטוטנהאם, שיחק אלן שנתיים במדי סאות'המפטון (1993 - 1995), בהן הושאל ללוטון טאון ולסטוק סיטי. ב-1995, עבר לשחק במדי סווינדון טאון, וב-1997 עבר לשחק במדי בריסטול סיטי. אחרי 14 משחקים בלבד בבריסטול, חתם אלן במדי מילוול, אשר בה סיים את הקריירה לאחר סיום העונה ששיחק בה, 1997/1998.
פול אלן

ערך זה עוסק באחד ממייסדי חברת מיקרוסופט. אם התכוונתם לכדורגלן אנגלי, ראו .
| --- | --- |

אלן, 2013
 לידה:  21 בינואר 1953 סיאטל, וושינגטון, ארצות הברית 
 פטירה:  15 באוקטובר 2018 (בגיל 65) סיאטל, וושינגטון, ארצות הברית 
 שם לידה:  Paul Gardner Allen 
 מדינה:  ארצות הברית 
 מקום מגורים:  מרסר איילנד 
 השכלה:  אוניברסיטת מדינת וושינגטון  אוניברסיטת הרווארד  בית ספר לייקסייד 
 תקופת הפעילות:  מ-1975 
 מעסיק:  מיקרוסופט 
 פרסים והוקרה:  מדליית אנדרו קרנגי לנדבנות (2015)  עמית האקדמיה האמריקאית לאמנויות ולמדעים 
 www.paulallen.com
 
פול גארדנר אלן (באנגלית: Paul Gardner Allen;‏ 21 בינואר 1953 – 15 באוקטובר 2018) היה יזם ואיש עסקים אמריקאי, שייסד ביחד עם ביל גייטס את חברת מיקרוסופט. אלן הופיע ברשימות האנשים העשירים ביותר בעולם של פורבס.
אלן היה המייסד והיו"ר לשעבר של תאגיד וולקן, יו"ר חברת צ'רטר תקשורת, הבעלים של קבוצת ה-NFL סיאטל סיהוקס, של קבוצת ה-NBA פורטלנד טרייל בלייזרס, ומבעלי השליטה של קבוצת ה-MLS סיאטל סאונדרס.
ביוגרפיה

פול אלן נולד בסיאטל שבמדינת וושינגטון בארצות הברית לקנת' ופיי אלן.
למד בבית הספר הפרטי לייקסייד בסיאטל, ושם פגש לראשונה את חברו ביל גייטס, אשר היה צעיר ממנו בשנתיים אך חלק איתו חיבה משותפת למחשבים. הם השתמשו במסוף טלטייפ של בית ספרם כדי לפתח את כישורי התכנות שלהם. לאחר שסיים את לימודיו בלייקסייד, התקבל ללימודים באוניברסיטת מדינת וושינגטון. לאחר שנתיים נשר מלימודיו והחל לעבוד כמתכנת בחברת האניוול שבבוסטון, אשר הציבה אותו שוב קרוב לחברו הוותיק גייטס, שלמד באוניברסיטת הרווארד הסמוכה. מאוחר יותר שכנע את גייטס לעזוב את לימודיו בהרווארד וביחד לייסד את חברת מיקרוסופט.
ב-2007 נבחר אלן על ידי הטיים מגזין האמריקאי, לאחד מ100 האנשים המשפיעים ביותר בעולם. הוא אף הוזמן להצטרף לאקדמיה האמריקאית לקולנוע.
עסקים נוספים

אלן החזיק בבעלותו 12 קבוצות ספורט מקצועניות, ביניהן סיאטל סיהוקס מליגת הפוטבול האמריקאית ופורטלנד טרייל בלייזרס מליגת ה-NBA.
בבעלותו היו גם מספר יאכטות ובהן היאכטה החמישית בשוויה בעולם שעלותה כ-250 מיליון דולר.
בנובמבר 2022, כ-ארבע שנים לאחר מותו, הוצע אוסף תמונות שלו למכירה פומבית בת יומיים והוא נמכר בסכום כולל של 1.6 מיליארד דולר עבור כ-150 תמונות. באוסף יצירות רבות של אומנים מוכרים מתוכם: פול גוגן, ואן גוך, פול סזאן, ז'ורז' סרה, גוסטב קלימט ועוד.
תרומה לחברה

אלן עסק בפעילות פילנתרופית בחייו, תרם יותר מ-2 מיליארד דולר לארגוני צדקה שונים, וכך גם רווחי אוסף התמונות שנמכר ייתרם לעמותות פילנתרופיות.
עבודתו במיקרוסופט

אלן הקים את מיקרוסופט (בהתחלה "מיקרו-סופט") באלבקרקי שבניו מקסיקו, ב-1975, יחד עם ביל גייטס. הם החלו למכור את מפרשי שפת ה-BASIC. ב-1980 הוביל את עסקת הקנייה של מערכת ההפעלה QDOS תמורת 50,000 דולר. בגלל הגבלת הזמן שקיבלו מ-IBM, הם הרגישו שאין להם מספיק זמן לפתח מערכת משלהם ללא בסיס, לכן קנו את QDOS ועיבדו אותה כדי להתאימה לצרכים של IBM, מיקרוסופט זכתה בחוזה לספק את התוכנה שתשמש כמערכת ההפעלה למחשב החדש של IBM ה-PC, אשר היה אבן פינה לצמיחת מיקרוסופט.
חיים אישיים

ב-1983 התפטר אלן ממיקרוסופט לאחר שאובחנה בגופו לימפומת הודג'קין, ולאחר חודשים אחדים של טיפולי רדיותרפיה והשתלת מח עצם הבריא פול מהמחלה.
בנובמבר 2000, התפטר אלן מתפקידו בחבר המנהלים של מיקרוסופט, אך התבקש להישאר כיועץ אסטרטגי בכיר להנהלת מיקרוסופט. הוא התרחק ממיקרוסופט אף יותר לאחר שמכר באותה עת כ-68 מיליון מניות, אך המשיך להחזיק ב-138 מיליון מניות.
אלן התגורר במרסר איילנד שבמדינת וושינגטון בארצות הברית, ונפטר ב-15 באוקטובר 2018 ממחלת הסרטן.
לפי רצונו של אלן המנוח, שעוד בחייו עסק בפעילויות פילנתרופיות רבות ותרם יותר מ-2 מיליארד דולר לארגוני צדקה שונים, הרווחים מהמכירה ייתרמו לעמותות פילנתרופיות.
הערות שוליים

↑  הפרופיל של אלן באתר פורבס (באנגלית)
↑  בשנת 2007 היה האיש החמישי בעושרו בעולם על פי מגזין פורבס, עם שווי הון של 18 מיליארד דולר.
1 2  אוסף האמנות של מייסד מייקרוסופט שבר שיאים, נמכר ב-1.6 מיליארד דולר, באתר ynet, 11 בנובמבר 2022
↑  עומר כביר, פול אלן שייסד את מיקרוסופט יחד עם ביל גייטס, מת מסרטן בגיל 65, באתר כלכליסט, 16 באוקטובר 2018
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NLI: 987007371660705171  PLWABN: 9810601114605606  GND: 124606830  ICCU: UBOV288920  ISNI: 0000 0000 7867 5738  LCCN: n2002106520  MusicBrainz: 94250c74-dbb7-440a-bc90-5dc4e380be3a  NDL: 001130560  NKC: js20050620001  NLK: KAC201111331  SUDOC: 153448792  VIAF: 18161513   WorldCat (עם VIAF): 18161513
עונות בליגת ה-NBA
ראו גם

ליגת ה-NBA
פול מקסטיי

פול מייקל ליונס מקסטיי (באנגלית: Paul Michael Lyons McStay; נולד ב-22 באוקטובר 1964) הוא כדורגלן עבר סקוטי ששיחק בעמדת הקשר.
מקסטיי שיחק לאורך כל הקריירה בקבוצת סלטיק, ושימש כקפטן הקבוצה במשך שמונה עונות. הוא ייצג את נבחרת סקוטלנד בשני טורנירי מונדיאל, וסך הכל רשם 76 הופעות בינלאומיות.
קריירת משחק

מקסטיי החל את קריירת המשחק בקבוצת סלטיק, בה שיחק לאורך כל הקריירה. הוא החל לשחק בקבוצה הבוגרת בעונת 1981/1982, תחת המאמן בילי מקניל, עוד בטרם מלאו לו 18. מקניל, מלך ההופעות של סלטיק בכל הזמנים, שיחק גם הוא לאורך כל הקריירה בקבוצת סלטיק בלבד. ב-30 בינואר 1982 כבש מקסטיי לרשתה של אברדין בניצחון קבוצתו 3-1, ובכך הפך לצעיר הכובשים בהיסטוריה של המועדון, בגיל 17 ו-100 ימים. הוא הספיק לרשום עשר הופעות ליגה באותה עונה, והיה שותף לזכייתה של סלטיק באליפות סקוטלנד.
עונה אחר כך כבר הפך מקסטיי לשחקן הרכב קבוע, בעונה בה זכתה הקבוצה בגביע הליגה הסקוטית, לאחר ניצחון 2-1 על גלאזגו ריינג'רס במשחק הדרבי של גלאזגו. החל מעונה זו ובמשך שלוש עונות רצופות הצליחה סלטיק להתברג במקום השני בטבלה. בעונה הרביעית שלו בקבוצה, עונת 1984/1985, זכה מקסטיי עם קבוצתו בגביע הסקוטי, כשפתח בהרכב במשחק הגמר בו ניצחה סלטיק 2-1 את דנדי יונייטד. עונה אחר כך, בעונת 1985/1986, החזירה לעצמה סלטיק את תואר האליפות. הייתה זו עונת השיא של מקסטיי מבחינת כמות השערים שלו, כשהבקיע שמונה שערי ליגה, ושער נוסף בגביע.
בעונת 1987/1988 השלימה סלטיק זכייה בדאבל. מקסטיי שיחק בכל 44 משחקי הליגה של סלטיק באותה עונה, והיה לשחקן הרכב גם בגמר הגביע, ששוב גברה על דנדי יונייטד בתוצאה 2-1. עונה אחר כך, לראשונה בקריירה של מקסטיי, ירדה הקבוצה משני המקומות הראשונים, כשסיימה שלישית בלבד בטבלה. אמנם, הקבוצה הצליחה לשמור על הגביע הסקוטי, ועם מקסטיי בהרכב גברה 1-0 על גלאזגו ריינג'רס.
החל מעונת 1990/1991 ועד פרישתו, שימש מקסטיי כקפטן הקבוצה. סלטיק לא הצליחה לחזור לאחד משני המקומות הראשונים, או לזכות כלל בתארים, עד לעונת 1994/1995. בעונה זו זכה מקסטיי בתואר היחיד שלו כקפטן הקבוצה, הגביע הסקוטי, לאחר ניצחון בגמר על איירדריוניאנס בתוצאה 1-0.
מקסטיי פרש ממשחק בסיום עונת 1996/1997. הוא שיחק בסלטיק במשך 16 עונות, ורשם במדיה 678 משחקים רשמיים, שמציבים אותו במקום השלישי בכל הזמנים בטבלת ההופעות במועדון.